BM ไฟเขียวปันผล 0.04 บ. – ออกหุ้นกู้แปลงสภาพ 500 ลบ. เสริมแกร่งธุรกิจ
BM จัดประชุมผู้ถือหุ้นประจำปี 2565 “ผ่านระบบออนไลน์” อนุมัติจ่ายปันผล 0.04 บ. จ่ายวันที่ 19 พ.ค.นี้ พร้อมมีมติออกหุ้นกู้แปลงสภาพ วงเงินไม่เกิน 500 ลบ. เสนอขายแก่กองทุน AO Fund และ AO Fund 1 เพื่อใช้เป็นเงินทุนและขยายโรงงานแห่งใหม่ เพิ่มศักยภาพการเติบโตอย่างก้าวกระโดดและเสริมสร้างความแข็งแกร่งให้ธุรกิจในอนาคต
BM จัดประชุมผู้ถือหุ้นประจำปี 2565 “ผ่านระบบออนไลน์” อนุมัติจ่ายปันผล 0.04 บ. จ่ายวันที่ 19 พ.ค.นี้ พร้อมมีมติออกหุ้นกู้แปลงสภาพ วงเงินไม่เกิน 500 ลบ. เสนอขายแก่กองทุน AO Fund และ AO Fund 1 เพื่อใช้เป็นเงินทุนและขยายโรงงานแห่งใหม่ เพิ่มศักยภาพการเติบโตอย่างก้าวกระโดดและเสริมสร้างความแข็งแกร่งให้ธุรกิจในอนาคต
25 เม.ย. 2565

นายดำเนิน แก้วทวี ประธานกรรมการ, นายธานิน สัจจะบริบูรณ์ ประธานเจ้าหน้าที่บริหาร, นายธีรวัต อมรธาตรี กรรมการผู้จัดการ และนายธเนศ สัจจะบริบูรณ์ ประธานเจ้าหน้าที่บริหารด้านบัญชีและการเงิน พร้อมด้วยคณะกรรมการบริษัท บางกอกชีทเม็ททัล จำกัด (มหาชน) หรือ BM จัดประชุมสามัญผู้ถือหุ้นประจำปี 2565 ผ่านระบบออนไลน์ ภายใต้มาตรการป้องกันการแพร่ระบาดของโควิด-19 อย่างเคร่งครัด
โดยที่ประชุมมีมติอนุมัติงบการเงินปี 2564 จ่ายเงินปันผลการดำเนินงานปี 2564 ในอัตราหุ้นละ 0.04 บาท กำหนดจ่ายเงินปันผลให้แก่ผู้ถือหุ้นในวันที่ 19 พฤษภาคม 2565 พร้อมมีมติอนุมัติการออกและเสนอขายหุ้นกู้แปลงสภาพวงเงินไม่เกิน 500,000,000 บาท เสนอขายแก่กองทุน AO Fund และ AO Fund 1 เพื่อนำไปใช้เป็นเงินทุนและขยายโรงงานแห่งใหม่เพื่อผลิตสินค้าเพื่อส่งออกในเขต Free zone ในตำบลบางปลากด อำเภอพระสมุทรเจดีย์ จังหวัดสมุทรปราการ เพื่อเพิ่มศักยภาพการเติบโตอย่างก้าวกระโดดและเสริมสร้างความแข็งแกร่งให้ธุรกิจในอนาคตตามแผนที่กำหนดไว้